Maltese Premier League

Maltese Premier League, známa zo sponzorských dôvodov ako BOV Premier League kvôli sponzorovi Bank of Valletta je najvyššou úrovňou profesionálneho futbalu na Malte. O Premier League, ktorú spravuje Maltská futbalová asociácia, bojuje 16 tímov a funguje na postupovom a zostupovom systéme s maltskou Challenge League. Od júna 2022 je Premier League na 46. mieste z 55 členov v koeficiente UEFA.

Sliema Wanderers a Floriana získali titul rekordných 26-krát. Súčasnými šampiónmi sú Ħamrun Spartans, ktorí získali svoj 9. titul v sezóne 2022/2023.

Formát 

Každý tím hrá s každým súperom dvakrát, raz „doma“ a raz „vonku“ (v skutočnosti je označenie doma a vonku len formalita, pretože väčšina klubov nemá svoj štadión). Hrá sa teda celkovo 26 zápasov (od roku 2024 bude súťažiť len 12 klubov tzn. 24 zápasov). Tímy získajú tri body za víťazstvo a jeden bod za remízu. Za prehru sa neprideľujú žiadne body. Klub s najväčším počtom bodov je korunovaný za šampióna ligy. Dva najnižšie umiestnené tímy zostupujú do Challenge League a tím na dvanástom mieste hrá play-off proti tímu na treťom mieste z prvej divízie, pričom víťaz si buď udrží svoje miesto, alebo postúpi do najvyššej ligy.

Koeficienty

Štadióny

Víťazi 
Celkovo desať klubov vyhralo Maltskú Premier League, vrátane titulov v starej prvej divízii, ktorú v roku 1980 nahradila Premier League. Z víťazov sa traja stali šampiónmi viac ako 20-krát: Sliema Wanderers (26 titulov), Floriana (26 titulov) a Valletta (25 titulov).

Na Malte majú kluby povolené umiestniť zlatú hviezdu nad svoj erb za každých desať vyhraných národných majstrovstiev. Sliema Wanderers, Floriana a Valletta sa môžu pochváliť dvoma zlatými hviezdami a Hibernians majú jednu zlatú hviezdu umiestnenú nad ich erbom na dresoch.

Referencie

Externé odkazy 
 Maltská futbalová asociácia
 League321.com, tabuľky maltskej futbalovej ligy, záznamy a štatistická databáza
 Zoznam šampiónov a finalistov, RSSSF

Futbal na Malte
Najvyššie národné futbalové súťaže
Futbalové súťaže v Európe